
    545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 223
                                                           din 30 octombrie 2018
privind modificarea și completarea art. 13 din Regulamentul de organizare și funcționare a Clubului Sportiv Municipal Sighișoara, instituţie publică în subordinea Consiliului Local al Municipiului Sighişoara
           
Consiliul Local al Municipiului Sighişoara, întrunit în ședință extraordinară,
           
Luând act de proiectul de hotărâre şi referatul de aprobare al Primarului Municipiului Sighişoara, în calitate de iniţiator, înregistrat cu nr. 30.189/I/2/24.10.2018, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

Având în vedere Hotărârea Consiliului Local Sighișoara nr. 208/28.12.2017 privind aprobarea înființării Clubului Sportiv Municipal Sighișoara, instituție publică în subordinea Consiliului Local al Municipiului Sighișoara, așa cum a fost modificată prin Hotărârea Consiliului Local Sighișoara nr. 91/26.04.2018 pentru modificarea Hotărârii Consiliului Local Sighișoara nr. 208/28.12.2017 privind înființarea Clubului Sportiv Municipal Sighișoara, instituție publică în subordinea Consiliului Local al Municipiului Sighișoara;

Văzând prevederile art. 13 din Regulamentul de organizare și funcționare a Clubului Sportiv Municipal Sighișoara, forma actualizată, anexa nr. 1 la Hotărârea Consiliului Local Sighișoara nr. 91/26.04.2018; 

Ținând cont de prevederile Legii nr. 215/2001, Legea administației publice locale, republicată, cu modificările și completările ulterioare, cu precădere, de cele ale art. 63 alin. (5) lit. c) și e) și alin. (7);


Ţinând cont de prevederile Legii educaţiei fizice şi sportului nr. 69/2000, cu modificările şi completările ulterioare;


Având în vedere prevederile Hotărârii Guvernului nr. 884/2001 pentru aprobarea Regulamentului de punere în aplicare a dispoziţiilor Legii educaţiei fizice şi sportului nr. 69/2000;


Având în vedere Raportul de specialitate, înregistrat cu nr. 30.190/I/2/24.10.2018, întocmit de  Serviciul Resurse Umane și Administrare Sistem Informatic, prin care se propune aprobarea modificării și completării Regulamentului de organizare și funcționare a Clubului Sportiv Municipal Sighișoara, instituţie publică în subordinea Consiliului Local a Municipiului Sighişoara, îndeplinindu-se prevederile legale în acest sens;
Având în vedere avizul favorabil al comisiei de comerț;   

În temeiul dispoziţiilor art. 36 alin. (1), alin. (2) lit. a) şi d), alin. (3) lit. b), alin. (6) lit. a) pct. 1, 3, 5, 6, alin. (9), art. 45 alin. (1), art. 63 alin. (5) lit. c) și e) și alin. (7), art. 73, art. 115 alin. (1) lit. b) din Legea nr. 215/2001, Legea administraţiei publice locale, republicată, cu modificările şi completările ulterioare,

H O T Ă R Ă Ş T E:

Art. I. Se aprobă modificarea și completarea art. 13 din Regulamentul de organizare și funcționare a Clubului Sportiv Municipal Sighișoara, Anexa nr. 1 la Hotărârea Consiliului Local Sighișoara nr. 91/26.04.2018 pentru modificarea Hotărârii Consiliului Local Sighișoara nr. 208/28.12.2017 privind înființarea Clubului Sportiv Municipal Sighișoara, instituție publică în subordinea Consiliului Local al Municipiului Sighișoara, după cum urmează: 
”Art. 13 (1) Activitatea Clubului Sportiv Municipal Sighișoara este condusă de un Director numit, în condițiile legii.


  (2) Funcția de Director se ocupă prin concurs, organizat în condițiile legii și a criteriilor și procedurilor, aprobate de Consiliul Local Sighișoara, la propunerea Primarului Municipiului Sighișoara.


  (3) Numirea Directorului se face în condițiile legii, prin dispoziția Primarului Municipiului Sighișoara, pe o perioadă de patru ani, având anexat contractul de management.


 (4) Până la ocuparea prin concurs a funcției de Director, dar nu mai mult de 6 luni, cu posibilitate de prelungire pentru o perioadă de cel mult 3 luni, prin dispoziția primarului se numește un director interimar care îndeplinește atribuțiile directorului.


  (5) Evaluarea activității Directorului se va face de către o comisie a cărei componență va fi stabilită prin Hotărâre a Consiliului Local Sighișoara, la propunerea Primarului Municipiului Sighișoara.”

Art. II. (1) Ca o consecință a prevederilor art. I din prezenta hotărâre, se aprobă  modificarea și completarea Regulamentului de organizare și funcționare a Clubului Sportiv Municipal Sighișoara, forma actualizată, conform anexei nr. 1 la prezenta hotărâre.


  (2) Ca o consecință a prevederilor alin. (4) al art. 13 din Regulamentul de organizare și funcționare a Clubului Sportiv Municipal Sighișoara, forma actualizată, conform anexei nr. 1 la prezenta hotărâre și corelând aceste prevederi cu cele imperative ale art. 63 alin. 5 lit. e) din Legea nr. 215/2001, Legea administraţiei publice locale, republicată, cu modificările şi completările ulterioare, se ia act, se ratifică și se validează numirea doamnei Stupariu Claudia în funcția de director interimar al Clubului Sportiv Municipal Sighișoara, conform Dispoziției Primarului Municipiului Sighișoara nr. 696/21.08.2018.

Art. III. Celelalte prevederi ale Hotărârii Consiliului Local Sighișoara nr. 91/26.04.2018 pentru modificarea Hotărârii Consiliului Local Sighișoara nr. 208/28.12.2017 privind înființarea Clubului Sportiv Municipal Sighișoara, instituție publică în subordinea Consiliului Local al Municipiului Sighișoara, rămân neschimbate.

Art. IV. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Viceprimarul Municipiului Sighişoara, Biroul Buget, Contabilitate, Salarizare - Direcţia Economică, Direcţia Administrarea Patrimoniului, Compartimentul Cultură, Sport, Învăţământ - Direcţia Relaţii Publice şi Comunicare și Serviciul Resurse Umane şi Administrare Sistem Informatic din cadrul Municipiului Sighişoara.

Art. V. Prin grija d-nei Bizo Anca, Secretar al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.

PREŞEDINTE DE ŞEDINŢĂ,

  

     Coman Meluș - Florian        

                                Contrasemnează/Avizat pentru legalitate

                   SECRETAR,



                     Bizo Anca
(Prezenta s-a adoptat cu 13 voturi ”pentru” și 1 ”abținere”)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;
  1 ex. Secretar;

  1 ex. Direcţia Administrarea Patrimoniului;

  2 ex. Compartimentul Cultură, Sport, Învăţământ - Direcţia Relaţii Publice şi Comunicare;
  1 ex. Biroul Buget, Contabilitate, Salarizare - Direcţia Economică;
  2 ex. Serviciul Resurse Umane și Administrare Sistem Informatic - Compartimentul Resurse Umane.

12 ex. 

B.A.
